Pulwama Terror Attack: रानी चटर्जी ने शहीद हुए जवानों को दी श्रद्धांजलि, बोलीं- 'कब तक होता रहेगा ये सब...' - देखें Video  
पुलवामा हमला से निराश रानी चटर्जी
शहीदों को कुछ यूं दी श्रद्धांजलि
बोलीं- आखिर कब तक होगा ये सब
भोजपुरी सिनेमा (Bhojpuri Cinema) की मशहूर एक्ट्रेस रानी चटर्जी (Rani Chatterjee) ने गुरुवार को जम्मू-कश्मीर (Jammu Kashmir) के पुलवामा जिले में हुए आतंकी हमले (Pulwama Terror Attack) में शहीद हुए जवानों को श्रद्धांजलि दी. उन्होंने इस बारे में अपने सोशल मीडिया अकाउंट पर भावुक वीडियो पोस्ट किया है. पुलवामा में शहीद हुए जवानों को श्रद्धांजलि देते हुए यह भी कहा कि आखिर तक ये होता रहेगा. रानी चटर्जी (Rani Chatterjee) ने वीडियो पोस्ट करते हुए बोलीं- ''किसकी सरकार बनेगी, किसकी सरकार गिरेगी... कौन प्रधानमंत्री आएगा और कौन प्रधानमंत्री नहीं आएगा.. इसी में रह जाते हैं हम सब... और वहां दुश्मन देश इसी मौके की तलाश करता है और इस तरह के हमले करता है. पता नहीं क्या होगा आने वाले समय में...''
 
A post shared by Rani Chatterjee Official (@ranichatterjeeofficial) on Feb 14, 2019 at 8:18pm PST
 
रानी चटर्जी (Rani Chatterjee) ने इस वीडियो में आगे कहा, ''जब से मैंने होश संभाला है तब से मैंने ये सुनती ही आ रही हूं कि पाकिस्तान आतंकवादी देश है और वहां से इस तरह से हमले होते हैं. कई हमारे देश के जवान शहीद हो जाते हैं, लेकिन कब तक? कब तक होगा ये... बहुत ही निराश हूं. ऐसे वक्त में कोई भी शब्द दर्द को नहीं दूर कर सकता है, जो शहीद के परिवारों पर बीत रही है, इसलिए मैं कोई शब्द नहीं कहना चाहूंगी. अब सरकार क्या करती है, ये देखना है.'' रानी चटर्जी (Rani Chatterjee) सोशल मीडिया अकाउंट पर बेहद एक्टिव रहती हैं, लेकिन जब मसला हो देश का तो इस पर जरूर रिएक्शन देती हैं.
बता दें, रानी चटर्जी (Rani Chatterjee) ने 2018 में अपने यूट्यूब (YouTube) चैनल से कई म्यूजिक वीडियो जारी किए, जिसे लोगों ने खूब प्यार दिया था. जल्द ही रानी का नया सॉन्ग रिलीज होने वाला है. इसके अलावा रानी चटर्जी अकसर भोजपुरी की हीरोइनों के साथ अपनी अदाएं दिखाती नजर आती हैं, और उनके इन वीडियो को लाखों व्यू भी मिलते हैं.